Gelatrio ไอศครีมเจ้าใหม่เป็นรถเข็นเล็กๆ อยู่ชั้น G ตึกกลาส ตรงหน้า Lift สีแดงฝั่ง Gourmet Market 

Open : 10:00 - 22:00
IG : Gelatrio
Line : Gelatrio
Tel : 0808542351
ที่จอดรถ : ที่จอดรถในห้างฟรี 2 ช.ม.

เดินผ่านร้านสะดุดตากับโคนสีหวานแหววเนี่ยแหละ เห็นมาหลายวันแล้วก็ยังไม่ได้ลอง วันนี้เลยลองซะหน่อย ไอศครีมมี 6 รสชาติ สามารถชิมได้ก่อนนะ เราชิมรสชาเขียวไป ไม่ค่อยถูกปากเท่าไหร่ รสเข้มๆ และชิมดับเบิ้ลชอค รสชาติก็เข้มไป ยังไม่ถูกใจเท่าไหร่ และก็ชิมอีก 2 รส ที่จะรีวิวด้านล่างต่อไปนี้


### รายการที่สั่ง ###

- ไอศครีมโคน (139฿) เราเลือกโคนสีชมพูหวานแหวว รสสตรอเบอร์รี่ ตัวโคนอัดยังไม่แน่นเท่าไหร่ กัดโคนทีจะหลุดออกมาทั้งยวงกะตรงตัวดอกไม้ที่แต่งแปะอยู่รอบๆโคน ไม่แน่นหนึบหนับเหมือนกับโคนเจ้าดังอีกแบรนด์ ตัวโคนตรงสีชมพูรสชาติเหมือนกุลิโกะป๊อกกี้สีชมพู หอมจางๆ ส่วนไอศครีม เลือกมา 2 รส 

• รส Peanut Butter Jelly ตัวนี้ชิมมาก่อนแล้ว ส่วนตัวชอบรสนี้อยู่แล้วด้วย รสชาติถือว่าใช้ได้ หอมดี รสชาติไม่หวานเกินไป ไอศครีมแอบเหลวไวหน่อย

• รส Cookie & Cream ตัวนี้ก็ชิมก่อนเหมือนกัน รสชาติหวานกว่ารสแรก แต่ก็รสชาติใช้ได้ เนื้อไอศครีมไม่หนึบเท่าไหร่ออกเหลวทั้ง 2 รสเลย


*** ไอศครีมโคนดูน่ารัก รสชาติไอศครีมอร่อยปานกลาง ราคาก็แรงเอาเรื่องอยู่เหมือนกัน ส่วนตัวยังไม่โดนใจเท่าไหร่ ราคาเท่านี้ ทานร้านไอศครีมเจลาโต้เจ้าดังอีกร้านนึงฝั่งตรงข้ามได้เลย ***